google/wiki40b huggingface dataset:
Συμμετοχή της Σουηδίας στη Eurovision 2018

Στη Eurovision

Ο "Διαγωνισμός Τραγουδιού της Eurovision 2018" διεξήχθη στην Altice Arena στην Λισσαβόνα, Πορτογαλία και αποτελείτο από δύο ημιτελικούς στις 8 και 10 Μαΐου και τον τελικό στις 12 Μαΐου 2018. Σύμφωνα με τους κανόνες της Eurovision, όλα τα έθνη με τις εξαιρέσεις της διοργανώτριας χώρας και των Μεγάλων Πέντε (Γαλλία, Γερμανία, Ιταλία, Ισπανία και Ηνωμένο Βασίλειο) απαιτείται να λάβουν μέρος σε έναν από τους δύο ημιτελικούς για να αγωνιστούν για τον τελικό. Οι δέκα πρώτες χώρες από κάθε ημιτελικό, προκρίνονται στον τελικό. Η Ευρωπαϊκή Ραδιοτηλεοπτική Ένωση (EBU) χωρίζει τις ανταγωνιστικές χώρες σε έξι διαφορετικά δοχεία βασισμένα σε πρότυπα ψηφοφορίας από προηγούμενους διαγωνισμούς, με χώρες με ευνοϊκές ιστορίες ψηφοφορίας να τοποθετούνται στο ίδιο δοχείο. Στις 29 Ιανουαρίου 2017, πραγματοποιήθηκε ειδική κλήρωση συμμετοχής, η οποία έθεσε κάθε χώρα σε έναν από τους δύο ημιτελικούς, καθώς και το ήμισυ της επίδειξης στην οποία θα συμμετείχαν. Η Σουηδία τοποθετήθηκε στον δεύτερο ημιτελικό που θα διεξαχθεί στις 8 Μαΐου 2018 και είχε προγραμματιστεί να εμφανιστεί στο δεύτερο μισό της παράστασης.
Μόλις κυκλοφορούν όλα τα τραγούδια για το διαγωνισμό του 2018, η σειρά εμφάνισης των ημιτελικών αποφασίζεται από τους παραγωγούς των εκπομπών και όχι μέσω μιας άλλης κλήρωσης, έτσι ώστε παρόμοια τραγούδια να μην τοποθετηθούν το ένα δίπλα στο άλλο.

Ψηφοφορία

Η ψηφοφορία κατά τη διάρκεια των τριών εκδηλώσεων αφορούσε κάθε χώρα που απονέμει δύο ομάδες από 1-8, 10 και 12 βαθμούς: μία από την επαγγελματική τους κριτική επιτροπή και η άλλη από την τηλεψηφοφορία. Η κριτική επιτροπή κάθε έθνους απαρτίζεται από πέντε επαγγελματίες της μουσικής βιομηχανίας που είναι πολίτες της χώρας που εκπροσωπούν, με τα ονόματά τους να δημοσιεύονται πριν από τον διαγωνισμό για να εξασφαλιστεί η διαφάνεια. Αυτή η κριτική επιτροπή έκρινε κάθε εγγραφή με βάση: φωνητική ικανότητα, την απόδοση στη σκηνή, τη σύνθεση και την πρωτοτυπία του τραγουδιού και τη συνολική εντύπωση από την πράξη. Επιπλέον, δεν επιτρέπεται σε κανένα μέλος εθνικής κριτικής επιτροπής να συνδέεται κατά κανένα τρόπο με κάποια από τις ανταγωνιστικές πράξεις κατά τρόπον ώστε να μην μπορούν να ψηφίσουν με αμεροληψία και ανεξαρτησία. Οι ατομικές κατατάξεις κάθε μέλους της κριτικής επιτροπής καθώς και τα αποτελέσματα της τηλεψηφοφορίας του έθνους γίνονται γνωστά λίγο μετά τον μεγάλο τελικό.
Γενικές εκλογές στον Άγιο Μαρτίνο Ολλανδίας (2014)

Γενικές εκλογές διεξήχθησαν στον Άγιο Μαρτίνο στις 29 Αυγούστου 2014. Ήταν οι πρώτες εκλογές από τότε που ο Άγιος Μαρτίνος έγινε συστατική χώρα του Βασιλείου των Κάτω Χωρών το 2010, οπότε και το Νησιωτικό Συμβούλιο μετατράπηκε σε Βουλή (Estates). Το αποτέλεσμα ήταν η νίκη για το Ενωμένο Κόμμα του Λαού, το οποίο κέρδισε τις 7 από τις συνολικά 15 έδρες στο Estates.

Εκλογικό σύστημα

Οι 15 βουλευτές εκλέγονται με αναλογική εκπροσώπηση Προκειμένου να συμμετάσχει στις εκλογές, ένα κόμμα θα πρέπει να έχει συμπληρώσει 138 υπογραφές, το 1% των ψηφοδελτίων στις εκλογές του 2010 για το Νησιωτικό Συμβούλιο.

Πλαίσιο

Πέντε κόμματα έλαβαν μέρος στις εκλογές, καθώς συμπλήρωσαν τον απαιτούμενο αριθμό υπογραφών: πρόκειται για το Δημοκρατικό Κόμμα του Αγίου Μαρτίνου (DP), τον Εθνικό Συνασπισμό (NA), το Κόμμα Λαός του Αγίου Μαρτίνου (OSPP), το Ενωμένο Κόμμα του Λαού (UP) και το Ενωμένο Κόμμα του Αγίου Μαρτίνου (US). τα κόμματα DP, NA, UP και US συγκέντρωσαν εύκολα τις απαραίτητες υπογραφές, σε αντίθεση με το OSPP, που πέτυχε το στόχο του οριακά.
Το Κόμμα Κοινωνικής Μεταρρύθμισης με ηγέτη τον Γιακόντι Μοκ, έναν πρώην υποψήφιο του Εθνικού Συνασπισμού, συγκέντρωσε λίγο περισσότερες από 80 υπογραφές και από την αρχή είχε κηρυχθεί μη ικανό να κατέλθει στις εκλογές. Ωστόσο, τελικά έλαβε μέρος στις εκλογές.

Επακόλουθα

Ο Γουίλιαμ Μάρλιν έλαβε εντολή σχηματισμού κυβέρνησης το Σεπτέμβριο του 2014, όμως οι προσπάθειές του κατέληξαν σε αποτυχία στις 25 Σεπτεμβρίου. Τελικά σχηματίστηκε κυβέρνηση συνασπισμού με πρωθυπουργό τον Μαρσέλ Γκουμπς. Ο νέος συνασπισμός περιλαμβάνει το Κόμμα Ενωμένος Λαός και έναν ανεξάρτητο βουλευτή.
Ο Γκουμπς και η κυβέρνησή του ορκίστηκαν στις 19 Δεκεμβρίου 2014.
Παρούσα προεξοφλημένη αξία

Στην οικονομική επιστήμη, η παρούσα προεξοφλημένη αξία, γνωστή επίσης ως παρούσα αξία, είναι η αξία μιας αναμενόμενης ταμειακής εισροής κατά την ημερομηνία της αποτίμησης. Η παρούσα αξία είναι πάντα μικρότερη ή ίση με την μελλοντική αξία του ποσού λόγω της μεταβολής του χρήματος κατά τη διάρκεια του χρόνου, δηλαδή την χρονική αξία του χρήματος, κάτι που δεν ισχύει κατά τη διάρκεια αρνητικών επιτοκίων, όπου η παρούσα αξία είναι μεγαλύτερη από τη μελλοντική αξία.
Ο υπολογισμός της παρούσας αξίας, καθώς και της μελλοντικής αξίας, χρησιμοποιείται στην αποτίμηση της προσόδου, των δανείων, των υποθηκών, των χρεολυτικών κεφαλαίων, των ομολόγων κ.ά. Με τον υπολογισμό αυτόν, γίνεται σύγκριση μεταξύ ταμειακών ροών που δεν προέκυψαν την ίδια στιγμή. Όπως και στην άλγεβρα, όπου συγκρίνουμε και προσθέτουμε ή αφαιρούμε παρόμοιες μεταβλητές, μπορούμε να συγκρίνουμε και να υπολογίσουμε μόνο αξίες που προέκυψαν την ίδια στιγμή. Για να αποφασίσουμε σε ποιο έργο να επενδύσουμε, συγκρίνουμε τις αντίστοιχες παρούσες αξίες των αναμενόμενων ταμειακών εισροών χρησιμοποιώντας ένα προεξοφλητικό επιτόκιο ή ένα συντελεστή απόδοσης. Το έργο με την υψηλότερη παρούσα αξία σήμερα αποτελεί την πιο συμφέρουσα επιλογή.
Ιωάννης Αλεβίζος (Καλαμών)

Βιογραφικά στοιχεία

Ήταν από τις Καλαμαίς (σήμερα Καλαμάτα). Διατηρούσε δικό του στρατιωτικό σώμα, του οποίου ήταν επικεφαλής. Πήρε μέρος στις μάχες στα Δερβενάκια και στο Μεσολόγγι.
Εθνική Ερασιτεχνική Κατηγορία ποδοσφαίρου ανδρών 1979-1980

Το Πρωτάθλημα της Εθνικής Ερασιτεχνικής κατηγορίας της αγωνιστικής περιόδου 1979-80 διεξήχθη, όπως και τα προηγούμενα δύο χρόνια, σε τέσσερις ομίλους.
Τους ισάριθμους τίτλους των ομίλων και την άνοδο στην Β' Εθνική κατέκτησαν οι: Διαγόρας Ρόδου, Πέλοπας Κιάτου, Πιερικός και Απόλλων Καλαμαριάς. Την άνοδο κατέκτησαν και οι δευτεραθλητές των τεσσάρων ομίλων.

Α΄ όμιλος

¹ Ο Π.Α.Ο. Ρουφ υποβιβάστηκε λόγω απόπειρας δωροδοκίας.
² Έπειτα από αγώνα κατάταξης: Ολυμπιακός Λιοσίων - Αθηναϊκός: 2-0.
³ Έπειτα από αγώνα κατάταξης: Ιωνικός Νικαίας - Εργοτέλης Ηρακλείου: 1-0.
Θεοδώρα Τόκκο

Βιογραφία

Ήταν κόρη του Λεονάρδου Β΄ κυρίου της Λευκάδας, αδελφού του Καρόλου Α' Τόκκου, Κόμη Κεφαλληνίας Ζακύνθου, Δούκα Λευκάδας και Δεσπότη Ηπείρου.
Το όνομά της αρχικά ήταν Μανταλένα Τόκκο, αλλά το άλλαξε σε Θεοδώρα στο γάμο της με τον Κωνσταντίνο ΙΑ' Παλαιολόγο, το 1427 ή το 1428. Έζησαν μαζί στη Γλαρέντζα και το Χλεμούτσι από όπου ο Παλαιολόγος διοικούσε τα εδάφη της Πελοποννήσου. Πέθανε άτεκνη ένα-δύο χρόνια αργότερα, από επιπλοκές στην εγκυμοσύνη της, το Νοέμβριο του 1429 ή 1430 στο κάστρο Σαντομέρι στην Αχαΐα. Ενταφιάστηκε στην Γλαρέντζα, αλλά αργότερα το λείψανό της μεταφέρθηκε στη μονή του Ζωοδότη Χριστού στην Σπάρτη.
Αρχισμηνίας

Άλλες χώρες

Στην Αγγλική, καλείται chief master sergeant (τσιφ μάστερ σάρτζαντ), δηλαδή είναι κοινός με τον βαθμό του Αρχικελευστή του Ελληνικού Πολεμικού Ναυτικού.
Πρόγραμμα Φοίνιξ

Ιστορικές επιρροές

Το 1936, κι ενώ μαχόταν με τις εθνικιστικές δυνάμεις του στρατηγού Τσανγκ Κάι Σεκ, ο Μάο Τσε Τουνγκ χρησιμοποίησε τον όρο Επαναστατικός Πόλεμος προκειμένου να περιγράψει τον αγώνα του ιδίου και των συντρόφων του για επικράτηση κομμουνιστικού καθεστώτος στην Κίνα. Ο όρος αναφερόταν σε ένα συνδυασμό του παραδοσιακού ανταρτοπολέμου με την προπαγάνδιση της κομμουνιστικής ιδεολογίας. Ο Μάο στόχευε όχι μόνο στο σώμα των εχθρών ή των φίλων, αλλά και στο μυαλό και την ψυχή τους. Πολιτική δράση και παραλλήλως ψυχολογικές επιχειρήσεις ήταν στον πυρήνα του νέου σχεδιασμού. Με την έντονη και στοχευμένη προπαγάνδα, οι κομμουνιστές επιστράτευαν και την ψυχή των κατακτημένων χωρικών, δίνοντάς τους πολιτικό και κοινωνικό όραμα, πείθοντάς τους ότι η νίκη ενάντια στους παρηκμασμένους εχθρούς τους ήταν αναπόφευκτη.
Τα διδάγματα της επιτυχούς μαοϊκής αγροτικής επανάστασης έτυχαν εφαρμογής για πρώτη φορά το 1950 στη Μαλαισία, το μείγμα όμως αυτής της δράσης απέτυχε λόγω των έξοχων βρετανικών αντεπαναστατικών μεθόδων. Την ίδια αποτυχία σημείωσε και στις Φιλιππίνες στις αρχές της δεκαετίας του '50 όταν οι Αμερικανοί εφήρμοσαν εναντίον των ιθαγενών Χουκ έναν αντιανταρτικό αγώνα που χαρακτηριζόταν από προγράμματα κοινωνικής αναμόρφωσης και αρωγής προς τους χωρικούς των πληγεισών περιοχών (τακτική που εφαρμόζεται τελευταίως και από τις αμερικανικές δυνάμεις στο Αφγανιστάν).
Λέουβεν

Ιστορία

Η πρώτη αναφορά στη Λέουβεν γίνεται το 891 ("Loven") όταν στρατιωτικό σώμα των Βίκινγκς νικήθηκε από τον Γερμανό αυτοκράτορα Αρνούλφος της Καρινθίας. Σύμφωνα με το θρύλο της πόλης, τα άσπρο-κόκκινα σύννεφά της απεικονίζουν τις αιματοβαμμένες όχθες του ποταμού Ντέιλε μετά τη μάχη αυτή. Τοποθετημένη στον ποταμό αυτό και κοντά στο οχυρό των Δουκών της Μπραμπάντ, η Λέουβεν έγινε το σημαντικότερο εμπορικό κέντρο στο δουκάτο μεταξύ του 11ου και 14ου αιώνα. Ένα δείγμα της παλαιότερης σημαντικότητάς της ως κέντρο της κατασκευής ενδυμάτων, αντικατοπτρίζεται στα τυπικά λινά υφάσματα της Λέουβεν, γνωστά στα κειμένων των τελών 14ου και 15ου αιώνα ως lewyn. 
Τον 15ο αιώνα μια νέα χρυσή εποχή ξεκινά με την ίδρυση του μεγαλύτερου και παλαιότερου πανεπιστημίου στις Κάτω Χώρες: του Katholieke Universiteit Leuven (K.U. Leuven ή Καθολικό Πανεπιστήμιο της Λέουβεν) το 1425. 
Τον 18ο αιώνα η Λέουβεν έγινε περισσότερο σημαντική χάρη στην ακμάζουσα ζυθοποιία που αργότερα έγινε η Interbrew (προσφάτως ονομασμένη InBev), η μεγαλύτερη εταιρεία ζυθοποιίας στον κόσμο. Μάλιστα η ζυθοποιία και τα κεντρικά γραφεία της Stella Artois της InBev κυριαρχούν σε ολόκληρο το βορειο-ανατολικό τμήμα της πόλης, μεταξύ του σιδηροδρομικού σταθμού και του καναλιού προς το Μεσελέν. 
Κατά τον 20ό αιώνα, και οι δυο παγκόσμιοι πόλεμοι επέφεραν σημαντικές καταστροφές στην πόλη, καταστρέφοντας δυο φορές την πανεπιστημιακή βιβλιοθήκη. Ο κόσμος σοκαρίστηκε από αυτό και η βιβλιοθήκη ξαναχτίστηκε ολοκληρωτικά μετά τον Α' Παγκόσμιο Πόλεμο με Αμερικανικές χρηματοδοτήσεις από δωρεές και Γερμανικές πολεμικές αποζημιώσεις. Μετά τον Β' Παγκόσμιο Πόλεμο, το καμένο κτήριο έπρεπε να αποκατασταθεί. Σήμερα στέκεται ακόμα ψηλό ως σύμβολο των φρικτών πολέμων.

Πολιτισμός

Η Λέουβεν είναι γνωστή για το καλοκαιρινό φεστιβάλ ροκ Marktrock.
Αγωγιάτες του Μετσόβου

Οι αγωγιάτες του Μετσόβου αποτέλεσαν μία από τις σπουδαιότερες επαγγελματικές ομάδες μεταφορέων του οθωμανικού χώρου. Το 1707, εμφανίζονται στις πηγές, να διαθέτουν ήδη επαγγελματική συντεχνία, γεγονός που καθιστά πιθανή την ενασχόλησή τους με διακίνηση εμπορευμάτων σε ακόμη παλαιότερες εποχές.
Στον οθωμανικό χώρο και ιδίως στον Βαλκανικό η διακίνηση των εμπορευμάτων διεξάγονταν σχεδόν αποκλειστικά με ημιόνους. Το εύρος και ο τρόπος δράσης των ιδιοκτητών τους, καθιστούσε το επάγγελμα του αγωγιάτη καθοριστικής σημασίας για την διεξαγωγή του χερσαίου εμπορίου εκείνης της εποχής.
Καθ’ όλη την διάρκεια του 18ου και 19ουαιώνα, οι αγωγιάτες του Μετσόβου, συνιστούν μία από τις πιο δραστήριες μεταφορικές ομάδες στο χερσαίο διαμετακομιστικό εμπόριο του βαλκανικού χώρου.
Ο Pouqueville αναφέρει ότι οι Βλάχοιαγωγιάτες είναι γνωστοί με το όνομα Μετσοβίτες, ενώ ο ίδιος θεωρεί τους Μετσοβίτες και τους κατοίκους του Ζαγορίου ως τους πιο δραστήριους αγωγιάτες στην ευρωπαϊκή αγορά της Τουρκίας. Ο Bοué χαρακτηρίζει τους κερατζήδες του Μετσόβου ως τους περιφημότερους της «Αλβανίας» και μεταξύ των πιο ξακουστών στα Βαλκάνια. Κατά τον Γούδα οι μεταφορές από Βουκουρέστι, Κωνσταντινούπολη, Βελιγράδι και Ανδριανούπολη γίνονταν σχεδόν αποκλειστικά από Μετσοβίτες αγωγιάτες, οι οποίοι στα τούρκικα καλούνταν κεραντσίμπασι.
Ed Hunter

Πίστες παιχνιδιού

1. London's East End (Killers)

2. The Shady Pines Asylum (Piece of Mind)

3. The Pits of Hell (The Number of the Beast)

4. The Graveyard (Live After Death)

5. The Pharaoh's Tomb (Powerslave)

6. Blade Runner (Somewhere In Time)

7. Futureal

8. Finale

Τραγούδια

CD 1

1. Iron Maiden (Live) (Harris) - 4:28

2. The Trooper (Harris) - 4:12

3. The Number of the Beast (Harris) - 4:53

4. Wrathchild (Harris) - 2:56

5. Futureal (Harris, Bayley) - 2:56

6. Fear of the Dark (Harris) - 7:19

7. Be Quick or Be Dead (Dickinson, Gers) - 3:25

8. 2 Minutes to Midnight (Dickinson, Smith) - 6:02

9. Man on the Edge (Bayley, Gers) - 4:12

10. Aces High (Harris) - 4:31

11. The Evil That Men Do (Harris, Dickinson, Smith) - 4:35

12. Wasted Years (Smith) - 5:07

13. Powerslave (Dickinson) - 6:50

14. Hallowed Be Thy Name (Harris) - 7:14
CD 2

1. Run to the Hills (Harris) - 3:56

2. The Clansman (Harris) - 9:00

3. Phantom of the Opera (Harris) - 7:08

4. Killers (Harris, Di' Anno) - 5:02

5. Stranger in a Strange Land (Smith) - 5:45

6. Tailgunner (Harris Dickinson) - 4:14
Προϋπολογισμός

Ο όρος προϋπολογισμός (budget) ορίζεται ως η επίσημη έκφραση όλων των σχεδίων, των στόχων και των σκοπών της διοίκησης που καλύπτει όλες τις δραστηριότητες της επιχείρησης για μια καθορισμένη χρονική περίοδο. Ο προϋπολογισμός αποτελεί ένα εργαλείο παρέχοντας στόχους και κατεύθυνση, έλεγχο του άμεσου περιβάλλοντος, βοήθεια για τον έλεγχο των οικονομικών δεδομένων της εργασίας και του τμήματος και επίλυση προβλημάτων πριν αυτά προκύψουν. Είναι δηλαδή, η ακριβής και διεξοδική εκτίμηση των εσόδων και των εξόδων που θα προκύψουν σε συγκεκριμένη οικονομική περίοδο, από έναν οργανισμό, δημόσιο ή ιδιωτικό.

Αρχές του προϋπολογισμού

1) Αρχή της ετήσιας διάρκειας
Σύμφωνα με την αρχή της ετήσιας διάρκειας, οι δημοσιονομικές πράξεις του προϋπολογισμού αναφέρονται
σε ένα οικονομικό έτος που αρχίζει την 1η Ιανουαρίου και λήγει την 31η Δεκεμβρίου του ίδιου ημερολογιακού
έτους.
2)Αρχές της ενότητας και της καθολικότητας
(α) Σύμφωνα με την αρχή της ενότητας όλα τα δημόσια έσοδα και τα έξοδα εγγράφονται σε έναν ενιαιο
προϋπολογισμό.
(β) Σύμφωνα με την αρχή της καθολικότητας, όλα τα δημόσια έσοδα και έξοδα εμφανίζονται στον
προϋπολογισμό. Στον προϋπολογισμό περιλαμβάνονται και τα αποθεματικά, καθώς και οι εγγυήσεις
δημοσίου και των οιονεί χρηματοοικονομικών δραστηριοτήτων. Η εφαρμογή της αρχής κατά την κατάρτιση
και έγκριση του προϋπολογισμού, συνεπάγεται την τήρηση δύο κανόνων: (αα) του μη ειδικού προορισμού
εσόδων και (ββ) του μη συμψηφισμού εσόδων εξόδων. Οι εξαιρέσεις από τον τελευταίο κανόνα επιτρέπονται
μετά από απόφαση του Υπουργού Οικονομικών και γνώμη της Ολομέλειας του Ελεγκτικού Συνεδρίου, υπό
προϋπόθεση ότι θεμελιώνονται σε λόγους αυστηρά λογιστικής τακτοποίησης κατά τα ευρωπαϊκά και διεθνή
πρότυπα.
(γ) Κατά τις αρχές αυτές κανένα έσοδο και καμία δαπάνη δεν μπορεί να πραγματοποιηθεί εάν
αντιστοιχεί σε Κωδικό Αριθμό Εσόδων/Εξόδων (ΚΑΕ) του προϋπολογισμού (αρχή ενότητας) καμία δαπάνη
μπορεί να αποτελέσει το αντικείμενο ανάληψης ή εντολής πέραν των εγκεκριμένων πιστώσεων (αρχή
καθολικότητας).
3)Αρχή της ειδίκευσης του προϋπολογισμού και της ειδικότητας των πιστώσεων.
(α) Σύμφωνα με την αρχή της ειδίκευσης του προϋπολογισμού τα δημόσια έσοδα και έξοδα του
προϋπολογισμού προσδιορίζονται με ορισμένη εκ των προτέρων αναλυτική κωδική κατάταξη, που ορίζεται
με σχετική απόφαση του Υπουργού Οικονομικών και η οποία επικαιροποιείται ανά τακτά χρονικά
διαστήματα.
(β) Σύμφωνα με την αρχή της ειδικότητας των πιστώσεων απαγορεύεται η χρήση πίστωσης για
ικανοποίηση διαφορετικής ανάγκης από αυτή που αναγράφεται στον προϋπολογισμό.
4)Αρχή της ειλικρίνειας και της ακριβείας του προϋπολογισμού.
Σύμφωνα με την αρχή της ειλικρίνειας και της ακριβείας του προϋπολογισμού κάθε πρόβλεψη εσόδων
εξόδων που περιέχεται στον προϋπολογισμό πρέπει να είναι ειλικρινής και ακριβής στο μέτρο του εφικτού
και να μην υπερεκτιμά ή υποτιμά τα πραγματικά στοιχεία στα οποία βασίζονται οι προβλέψεις, καθώς
να είναι σύμφωνη με τις λοιπές εκτιμήσεις της Κυβέρνησης.
Αγαπάνθια του κάρδου

Χαρακτηριστικά του ακμαίου

Το κολεόπτερο αποκτά μήκος από επτά έως 13 χιλιοστόμετρα. Το σώμα είναι μαύρο με ασθενείς μεταλλικές αποχρώσεις, αλλά γυαλίζει ελάχιστα. Έχει αραιό τρίχωμα από μακρές μαύρες τρίχες και λωρίδες με πολύ μικρές άσπρες ή κιτρινωπές κρεμ τρίχες (Εικ. 5).
Τα στοματικά μόρια δείχνουν όρθια προς τα κάτω. Το τελευταίο άρθρο των γναθικών προσακτρίδων έχει τη μορφή αδραχτιού. Οι κεραίες είναι νηματοειδείς και μακρύτερες από το σώμα. Συνίστανται από δώδεκα άρθρα, πράγμα αρκετά ασυνήθιστο. Το πρώτο άρθρο της κεραίας είναι επίμηκες και ροπαλοειδές. Όπως κατά κανόνα στα Cerambycidae το δεύτερο άρθρο είναι αρκετά μικρό. Τα ακόλουθα άρθρα των κεραιών έχουν από μια σειρά μακριών τριχών στην κάτω πλευρά (ορατό σε μεγέθυνση της Εικ. 1). Οι βάσεις είναι άσπρες, τα τέλη είναι σκούρα, για αυτό το λόγο οι κεραίες φαίνονται δακτυλιοειδείς. Οι οφθαλμοί είναι νεφροειδείς και περιλαμβάνουν τη βάση των κεραιών από πίσω.
Το πρόνωτο είναι λίγο πιο μακρύ παρά φαρδύ, στην μπροστινή άκρη το ίδιο φαρδύ με την οπίσθια άκρη του κεφαλιού. Προς τα πίσω φαρδαίνει μόνο λίγο και στην οπίσθια άκρη είναι στενότερο από τα έλυτρα. Έχει μια αραιά μεσαία λωρίδα, η οποία αρχίζει πια στο κεφάλι και συνεχίζεται στα έλυτρα. Στις πλευρές του προνώτου εμφανίζεται από άλλη μια αραιά λωρίδα, που γίνεται ορατή μόνο από την πλευρά της (Εικ. 2).
Τα έλυτρα στενεύουν προς τα πίσω, πράγμα που δεν διακρίνεται εύκολα από πάνω. Κάθε έλυτρο τελειώνει σε αμβλύ άκρο. Κατά μήκος της ραφής των ελύτρων τρέχει μια άσπρη λωρίδα.
Τα πόδια είναι σχετικά κοντά και αδύνατα. Οι ταρσοί είναι ψευδοτετραμερείς, καθώς το ένα από τα πέντε ταρσομερή είναι τόσο μικρό, που διακρίνεται δύσκολα. Το τρίτο ταρσομερές είναι σχισμένο, και το τέταρτο ταρσομερές είναι κρυμμένο σε αυτό το σχίσιμο.

Γεωγραφική εξάπλωση

Ο χώρος διαμονής του είδους δεν περιορίζεται στην Ευρώπη. Εξαπλώνεται από την Ισπανία μέχρι τη Μέση Ανατολή και πέριξ της Μαύρης Θάλασσας μέχρι το Ιράν. Υπάρχουν και αναφορές από τη Βόρεια Αφρική. Στα Βόρεια της Ευρώπης το είδος λείπει στη Μεγάλη Βρετανία , την Ολλανδία, τη Δανία, τις Βαλτικές χώρες και τις χώρες της Σκανδιναβίας.
Ίμβριος (μυθολογία)

Στην ελληνική μυθολογία με το όνομα Ίμβριος (που σημαίνει τον κάτοικο της νήσου Ίμβρου) είναι γνωστός ένας από τους πολεμιστές που έλαβαν μέρος στον Τρωικό Πόλεμο ως σύμμαχοι των Τρώων. Ο πατέρας του ονομαζόταν Μέντορας, είχε πολλά άλογα και κατοικούσε στο Πήδαιο. Ο Ίμβριος είχε πάρει για σύζυγό του τη Μηδεσικάστη και επομένως ήταν γαμπρός του βασιλιά της Τροίας Πριάμου. Ο Ίμβριος σκοτώθηκε στον Τρωικό Πόλεμο από τον Τεύκρο με λόγχη και αναφέρεται στην Ιλιάδα (Ν 171 κ.ε.): «Κάτω απ' τ' αυτί τον τρύπησεν ο Τεύκρος με την λόγχην / και οπίσω την ανέσπασεν. Και ως μέλεγος, που σ' άκρην / όρους μακρόθεν φανερού χαλκός τον ξεριζώνει, / σμίγει με την γην κλίνοντας τα τρυφερά του φύλλα, / έπεσε αυτός κι εβρόντησαν επάνω τ' άρματά του» (Ν 177-181, μετάφραση Ι. Πολυλά).
Τζον Σλέσιντζερ

Βιογραφία

Ο Σλέσιντζερ γεννήθηκε στο Λονδίνο το 1926 και ήταν γόνος μεσοαστικής εβραϊκής οικογένειας. Γονείς του ήταν η Γουίνιφρεντ Χενριέτα και ο γιατρός Μπέρναρντ Έντουαρντ Σλέσιντζερ. Αφόυ αποφοίτησε από το κολλέγιο εργάστηκε ως ηθοποιός.
Η καριέρα του ξεκίνησε κατά τις αρχές τις αρχές της δεκαετίας του '50 με συμμετοχές σε μικρούς ρόλους σε ταινίες όπως: The Divided Heart, 1955 και Η νυχτερίδα (Oh... Rosalinda, 1956) καθώς και σε τηλεοπτικές παραγωγές. Έκανε το ντεμπούτο του στο τιμόνι της σκηνοθεσίας το 1956 όταν γύρισε το ντοκυμαντέρ Sunday in the Park.
Κατά τη δεκαετία του '60 εγκατέλειψε εντελώς την καριέρα του ως ηθοποιός και περιορίστηκε στο χώρο της σκηνοθεσίας και το ντοκυμαντέρ που γύρισε το 1961 με τίτλο Terminus του χάρισε το Χρυσό Λέοντα στο Διεθνές Φεστιβάλ Κινηματογράφου Βενετίας. Η πρώτη ταινία μεγάλου μήκους που γύρισε το 1962 με τίτλο Η Αμαρτία μιας Νύχτας (A Kind of Loving, 1962) και με πρωταγωνιστή τον Άλαν Μπέιτς του χάρισε τη Χρυσή Άρκτο Διεθνές Φεστιβάλ Κινηματογράφου Βερολίνου. Έπειτα ακολούθησε η ταινία Μπίλι, ο Ψεύτης που λάνσαρε την καριέρα της Τζούλι Κρίστι και του Τομ Κόρτενεϊ, καθώς και η ταινία Ντάρλινγκ του 1965 που χάρισε στην Κρίστι το Όσκαρ Α' Γυναικείου Ρόλου και περιέγραφε με εύστοχο τους ξέφρενους ρυθμούς και την ποπ κουλτούρα του Λονδίνου της δεκαετίας του '60. Επομενό του εγχείρημα ήταν η κινηματογραφική μεταφορά του μυθιστορήματος του Τόμας Χάρντι Μακριά από το Αγριεμένο Πλήθος επίσης με την Κρίστι στον πρωταγωνιστικό ρόλο, που γυρίστηκε στην αγγλική ύπαιθρο.
Το 1969 ο Σλέσιντζερ σκηνοθέτησε την ταινία Ο Καουμπόι του Μεσονυχτίου με πρωταγωνιστές τους Ντάστιν Χόφμαν και Τζον Βόιτ κι έλαβε την επεφημία των κριτικών. Επρόκειτο για την πρώτη ταινία που γύρισε στην Νέα Υόρκη. Η ταινία τιμήθηκε με Όσκαρ Καλύτερης Ταινίας και ο Σλέσιντζερ με Όσκαρ Σκηνοθεσίας. Κατά τη δεκαετία του '70 συνέχισε να γυρίζει επιτυχημένες ταινίες όπως: Καταραμένη Κυριακή, 1971, Η Μέρα της Θεομηνίας, 1975, Το Ανθρωποκυνηγητό, 1976 και Μέχρι Χθες Ήμασταν Ξένοι (Yanks, 1979).
Κατά τη δεκαετία του '80 οι ταινίες του άρχισαν να μην έχουν απήχηση στο κοινό κι η αρχή έγινε με το Της Αμερικής...το Κάγκελο (Honky Tonk Freeway) του 1981. Εξαίρεση αποτέλεσαν οι ταινίες: Μαντάμ Σουζάτσκα με τη Σίρλεϊ Μακ Λέιν και Ο Άγνωστος του Πασίφικ Χάιτς (Pacific Heights, 1990) με τους Μέλανι Γκρίφιθ, Μάικλ Κίτον και Μάθιου Μοντίν. Τελευταία του ταινία ήταν το Οι Καλύτεροι Φίλοι (The Next Best Thing) με τη Μαντόνα και τον Ρούπερτ Έβερετ που έλαβε κακές κριτικές.
Ο Σλέσιντζερ ήταν επίσης σκηνοθέτης θεατρικών παραγωγών. Το 1965 σκηνοθέτησε το θεατρικό του Ουίλλιαμ Σαίξπηρ Τίμων, ο Αθηναίος και το 1972 το μιούζικαλ I and Albert που σηματοδότησε το θεατρικό ντεμπούτο της Σάρα Μπράιτμαν.
Το 1980 τιμήθηκε με το αγγλικό παράσημο του Τάγματος της Τιμής για την προσφορά του στην 7η τέχνη.
Το 1998 ο Σλέσιντζερ υπεβλήθη σε τετραπλό μπάι πας και τον Δεκέμβριο του 2000 υπέστη εγκεφαλικό επεισόδιο. Έμεινε σε κόμμα για τρία χρόνια και το 2003 του αφαιρέθηκε η μηχανική υποστήριξη με αποτέλεσμα το θάνατό του στις 25 Ιουλίου 2003.